‘Sithengisa ulunyoka’ . . . nge $60 uba ngowakho wedwa _ umthunywa
Home Ezakuleli ‘Sithengisa ulunyoka’ . . . nge $60 uba ngowakho wedwa
‘Sithengisa ulunyoka’ . . . nge $60 uba ngowakho wedwa
“Olokucina lona ngolokunamathelana.Ababili abagangileyo kabehlukani baze bakhululwe ngulo owathiya omunye wakhe,” kutsho uMaguranyanga.
“Uswazi lolu yilo alusebenzisa ukutshaya omunye wakhe ukuze akhululwe kusijeziso esiyabe sesimehlele,” nguMaguranyanga lo.
Uqhubekele phambili esithi ukuze umuthi lo usebenze kumele lo ofaka ulunyoka adle lalo afuna ukumfaka.
“Ukudla ndawonye yilo unyawo lokuqala lokukhiya omunye wakho. Kungakho kwezinye izikhathi kudingeka ukuthi uphinde umdlise umuthi engiyabe ngikuphe wona ukuze umkhulule.
“Umuthi lo ubiza imali engange $60 kusiya phezulu njalo mhla ubuyayo kumele ubuye ulayo. Nxa ungalayo kumele uyilethe nxa umuthi lo ususebenzile,” kuphetha uMaguranyanga.
“UNkulunkulu wadala umuntu wamupha ilungelo lokukhetha okokwenza kungakho-ke umuntu ulamandla okukhetha ukwenza okuhle kumbe okubi.
“Ukufaka umuntu ulunyoka yibuthakathi. Kufana lokuthi wenza umuntu into yakho osungenza yiloba yini ngayo. Kwesinye isikhathi lo ofake omunye ulunyoka angenzela umkakhe ulunya amncitshe ingubo ngenxa yokuzonda .Pho lo obiyiweyo kuyabe sokumele aphephele ngaphi?” nguMutemani lo.